CELEX: 32019D0119
Language: ro
Date: 2019-01-24 00:00:00
Title: Decizia de punere în aplicare (UE) 2019/119 a Comisiei din 24 ianuarie 2019 de modificare a Directivei 2002/56/CE a Consiliului în ceea ce privește data prevăzută la articolul 21 alineatul (3) până la care statele membre sunt autorizate să prelungească perioada de valabilitate a deciziilor referitoare la echivalența cartofilor de sămânță proveniți din țări terțe [notificată cu numărul C(2019) 247]

28.1.2019   
               
               
                  RO
               
               
                  Jurnalul Oficial al Uniunii Europene
               
               
                  L 24/26
               
            
         DECIZIA DE PUNERE ÎN APLICARE (UE) 2019/119 A COMISIEI
         din 24 ianuarie 2019
         de modificare a Directivei 2002/56/CE a Consiliului în ceea ce privește data prevăzută la articolul 21 alineatul (3) până la care statele membre sunt autorizate să prelungească perioada de valabilitate a deciziilor referitoare la echivalența cartofilor de sămânță proveniți din țări terțe
         
            
               [notificată cu numărul C(2019) 247]
            
         
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/56/CE a Consiliului din 13 iunie 2002 privind comercializarea cartofilor de sămânță (1), în special articolul 21 alineatul (3) al doilea paragraf,
         întrucât:
         
                     (1)
                  
                  
                     Directiva 2002/56/CE prevede că, începând cu anumite date, statele membre nu mai pot stabili pentru ele însele echivalența cartofilor de sămânță recoltați în țări terțe cu cartofii de sămânță recoltați în Uniune și conformi cerințelor directivei respective.
                  
               
                     (2)
                  
                  
                     Cu toate acestea, deoarece lucrările privind stabilirea unei echivalențe valabile la nivelul Uniunii pentru cartofii de sămânță din toate țările terțe în cauză nu au fost finalizate, Directiva 2002/56/CE a autorizat statele membre să prelungească până la 31 martie 2017 perioada de valabilitate a deciziilor privind echivalența deja adoptate în privința cartofilor de sămânță din anumite țări terțe care nu fac obiectul unei echivalențe la nivelul Uniunii. Data menționată a fost aleasă ținând cont de sfârșitul perioadei în care cartofii de sămânță sunt comercializați.
                  
               
                     (3)
                  
                  
                     Dat fiind că aceste lucrări nu au fost încă finalizate și că până la sfârșitul anului 2018 va începe o nouă campanie de comercializare, este necesar ca statele membre să fie autorizate să prelungească perioada de valabilitate a deciziilor privind echivalența valabile la nivel național. Autorizarea ar trebui să dureze până la 31 martie 2024 pentru a permite o perioadă de timp adecvată pentru stabilirea acestei echivalențe la nivelul Uniunii. Aceasta este în conformitate cu data adoptată în Decizia de punere în aplicare 2011/778/UE a Comisiei (2).
                  
               
                     (4)
                  
                  
                     Prin urmare, Directiva 2002/56/CE ar trebui modificată în consecință.
                  
               
                     (5)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
                  
               ADOPTĂ PREZENTA DECIZIE:
         
            Articolul 1
            La articolul 21 alineatul (3) primul paragraf din Directiva 2002/56/CE, data de „31 martie 2017” se înlocuiește cu data de „31 martie 2024”.
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 24 ianuarie 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 193, 20.7.2002, p. 60.
         
            (2)  Decizia de punere în aplicare 2011/778/UE a Comisiei din 28 noiembrie 2011 de autorizare a anumitor state membre să prevadă derogări temporare de la unele dispoziții ale Directivei 2000/29/CE a Consiliului în ceea ce privește cartofii de sămânță originari din anumite provincii ale Canadei (JO L 317, 30.11.2011, p. 37).